Rossiyada matematika bo‘yicha yagona davlat imtihonida abituriyent qiz vafot etdi

Rossiyaning Cheboksari shahrida matematikadan bo‘lib o‘tgan yagona davlat imtihonida abituriyent qiz vafot etdi. Bu haqda “Gazeta.ru” xabar berdi.

Bolalikdan tug‘ma nogiron bo‘lgan qiz imtihon davomida o‘zini yomon his qilgan.
Xabarda aytilishicha, imtihondan oldin shifokorlar qizga sog‘lig‘i yomon bo‘lgani uchun imtihon topshirmaslikni tavsiya qilgan.
Ma’lum bo‘lishicha, qiz yurak nuqsoni bilan tug‘ilgan. Shifokorlar unga yordam berishga uringan, ammo qizni saqlab qololmagan.